Chuo cha upasuaji cha Afrika ya Mashariki, Kati na kusini
COSECSA kilianzishwa na Chama cha Wapasuaji wa Afrika Mashariki (Association of Surgeons of East Africa (ASEA). ASEA kilizinduliwa rasmi huko Nairobi, Kenya tarehe 9 Novemba 1950. Mwaka 1996, kutokana na upungufu wa mafunzo ya upasuaji katika eneo hilo, kamati ya ASEA iliamua kuunda Chuo cha Upasuaji cha Mashariki, Kati na Kusini mwa Afrika (COSECSA). Azimio hilo lilichukuliwa kutokana na uhaba wa nafasi za masomo ya upasuaji katika vyuo vikuu vilivyopatikana Afrika, pamoja na ugumu wa kujiunga na nafasi kwenye programu za mafunzo ya upasuaji huko Uingereza. Sababu nyingine ilikuwa tofauti baina programu za mafunzo kutoka nchi hadi nchi.